অর্থনীতি ডেক্স:: সীমাহীন লুটপাট ও দুর্নীতিতে ডুবে যাওয়া ফারমার্স ব্যাংককে উদ্ধারে অর্থ দিলে রাষ্ট্রায়ত্ত চার ব্যাংক ও ইনভেস্টমেন্ট কর্পোরেশন অব বাংলাদেশ (আইসিবি) ঝুঁকিতে পড়ার আশঙ্কা রয়েছে। প্রথমদিকে সংশ্লিষ্ট প্রতিষ্ঠানগুলোও অর্থ জোগান দিতে রাজি ছিল না। কিন্তু শেষ পর্যন্ত ওপরের চাপে টাকা দিতে নীতিগত সিদ্ধান্ত হয়। তবে এখনও চূড়ান্ত সিদ্ধান্ত হয়নি। ব্যাংক ও আর্থিক খাত সংশ্লিষ্টরা বলছেন, ফারমার্স ব্যাংক একটি তলাবিহীন ঝুড়ি। এখানে টাকা দিলে অবশ্যই ঝুঁকিতে পড়বে।